༄༅། །བྱང་ཆུབ་སེམས་དཔའི་སྡོམ་པའི་ཆོ་ག་
དགེ་ལེགས་ཀྱི་ཆུ་རྒྱུན་ནོ། །
༄༅། །ན་མོ་བུདྡྷ་ཡ། བྱང་ཆུབ་སེམས་དཔའི་སྡོམ་པའི་ཆོ་ག་དགེ་ལེགས་
ཀྱི་ཆུ་རྒྱུན་ཞེས་བྱ་བ། རྒྱལ་བ་སྲས་དང་བཅས་པ་རྣམས་ལ་གུས་པས་ཕྱག་འཚལ་ལོ། །
སྐད་ཅིག་ཉིད་ལ་གཅིག་ཅར་བདུད་དཔུང་བཅོམ། །སྒྲིབ་གཉིས་ཞི་ཞིང་གཉིས་མིན་ལམ་
གསུམ༌གང༌། །སྲིད༌གསུམ༌བླ༌མ་ས་གསུམ་འགྲོ་བའི་མགོན། །ཚད་མེད་བཞི་བརྙེས་
བདེན་བཞི་ སྟོན་མཛད་འདུད། །བློ་གྲོས་གདོང་མཛེས་མཁྱེན་པ་གསེར་ གྱི་ དྲ་ བས་
གཡོགས། །བྱམས་ པའི་ ལུས་ རྩེན་ ཐུགས་ རྗེའི་ ཡན་ ལག་ མཉམ་ པར་ གནས། །བསྡུ་
དངོས་བཞི་ཡི་རྒྱན་དང་གོས་ཀྱིས་ཆེས་བཀྲ་ཞིང༌། །གཞན་དོན་ཁུར་ཁྱེར་རྒྱལ་སྲས་སྤོས་
ཀྱི་གླང་པོར་འདུད། །བླ་མ་མཆོག་ལ་གུས་པས་མནོས་ཏེ་ཚུལ་བཞིན་བསྲུང་ན་དགེ་བའི་
ཚོགས། །ནམ་མཁའ་ཇི་སྲིད་རྣམ་པར་འཕེལ་བྱེད་བྱང་ཆུབ་སེམས་དཔའི་སྡོམ་པའི་
མཆོག །བླང་བའི་ཆོ་ག་རབ་ཏུ་གསལ་བྱེད་དགེ་ལེགས་ཆུ་རྒྱུན་དྲི་མ་མེད། །རང་གཞན་
དོན་དུ་རྒྱལ་བ་སྲས་བཅས་བཞེད་པ་ཇི་བཞིན་གསལ་བར་བསྟེན། །
འདི་ལ་སྔོན་དུ་བྱ་བའི་རིམ་པ། གང་གིས་ལེན་པའི་གང་ཟག །གང་ལས་
བླང་བའི་ཡུལ། ཇི་ལྟར་བླང་བའི་ཆོ་ག །བླངས་ནས་བསྲུང་བའི་ཚུལ། ཉམས་ན་ཕྱིར་
བཅོས་ཐབས། དགེ་བ་ཡོངས་སུ་བསྔོ་བ། རྗེས་ཇི་ལྟར་སྒྲུབ་པ་སྟེ་བརྒྱད་ཀྱི་དང་པོ་ནི།
དུས་བཟང་པོ་ཡར་གྱི་ངོའི་ཚེས་བརྒྱད་དང༌། ཉ་སྟོང་ལ་སོགས་པའམ། ཇི་ལྟར་རིགས་
པའི་དུས་སུ་གནས་ཁང་བྱི་དོར་ལེགས་པར་བྱས་པར། དཀོན་མཆོག་གི་རྟེན་ཅི་རིགས་
275

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཇ༽
པ་བཞུགས་སུ་གསོལ། བླ་བྲེ་དང་། གདུགས་དང༌། རྔ་ཡབ་དང་། འཕན་རྒྱལ་མཚན་
དང་། མཆོད་པ་རྣམ་པ་ལྔ་ཇི་ལྟར་འབྱོར་པ་བཟང་ཞིང་གྱ་ནོམ་པ་དང༌། ཁྲུས་གསོལ་
བའི་བུམ་པ་དྲི་ཞིམ་པའི་ཆུས་བཀང་བ་དང་། སྐུ་འཕྱི་བའི་གོས་འཇམ་ཞིང་དྲི་མ་མེད་པ་
དང་། གཞན་ཡང་འོག་ནས་འབྱུང་བའི་མཆོད་རྫ་ས་རྣམས་ཅི་ནུས་ཀྱིས་སྟ་གོན་བྱ། དགེ་
བའི་བཤེས་གཉེན་བཞུགས་པའི་ཁྲི་མཐོ་ཁྱད་དང་བཅས་པ་གདན་ཕུན་སུམ་ཚོགས་པ་
བཏིང༌བ༌དང༌། སྤོས༌ཀྱི༌མཎྜལ་ཡིད་དུ་འོང་བ་དང༌། རོལ་མོའི་བྱེ་བྲག་སྣ་ཚོགས་ཀྱང་
བཤམ། དགའ་སྟོན་ཅི་ནུས་པ་ཡང་ཚོགས་པར་བྱ། སློབ་དཔོན་དང་སློབ་མ་ཡང་དྲི་ཞིམ་
པོའི་ཆུས་ལེགས་པར་བཀྲུས། རབ་ཏུ་བྱུང་བ་ཡིན་ན་ངུར་སྨྲིག་གི་གོས་དང༌། ཁྱད་པར་
དུ་ཡང་དགེ་སློང་ཡིན་ན་སྣམ་སྦྱར་ལེགས་པར་གྱོན། ཁྱིམ་པ་ཡིན་ན་གོས་རྒྱན་སྣ་ཚོགས་
ཀྱིས་མཛེས་པར་བྱས་ལ། སློབ་དཔོན་གྱིས་རང་ལ་ཉེས་ལྟང་ཇི་སྙེད་ཡོད་པ་རྣམས་གང་
ཟག་གམ། དཀོན་མཆོག་གི་རྟེན་གྱི་སྤྱན་སྔར་བཤགས་སྡོམ་ལེགས་པར་བྱས་ཏེ། ཚུལ་
ཁྲིམས་ཕུན་སུམ་ཚོགས་པ་བསྒྲུབ་པར་བྱའོ། །དེ་ནས་བཀུར་སྟིའི་རིམ་པས་གདན་ལ་
བཞུགས་སུ་གསོལ་ཏེ་སྐྱབས་འགྲོ་དང༌། ཚད་མེད་བཞིས་བྱང་ཆུབ་ཀྱི་སེམས་སྟོང་པ་
ཉིད་སྒོམ་པ་སྔོན་དུ་འགྲོ་བས། གནས་ཁང་ཡང་བདེ་བ་ཅན་གྱི་འཇིག་རྟེན་གྱི་ཁམས་ལྟ་
བུ༑ རིན་པོ་ཆེ་སྣ་ཚོགས་ལས་གྲུབ་པའི་ཞིང་ཁམས་རྣམ་པར་དག་པ་དང་། ཕྱོགས་
བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱང་ཐུགས་བརྩེ་བས་ཕྱོགས་
བཅུ་ནས་རྣམ་པར་འཕྲུལ་པ་བསམ་གྱིས་མི་ཁྱབ་པ་དང་བཅས་ཏེ་མདུན་གྱི་ནམ་མཁར་
བྱོན་པར་བསམ། འདིར་སྤྱན་དྲངས་པའི་ཆོ་ག་ཡང་བྱས་ན་ལེགས་པར་མངོན་ནོ། །དེ་
ནས་དེ་དག་ལ་སྐུ་བཀྲུ་བ་དང༌། གདན་ལ་བཞུགས་སུ་གསོལ་བྱས་ཏེ། སློབ་མ་རྣམས་
རྒན་རིམ་གྱིས་གྲལ་ལ་འཁོད་པར་བྱའོ། །དེ་དག་སྔར་ནས་སྨོན་པའི་སེམས་བསྐྱེད་པ་
276

བྱང་ཆུབ་སེམས་དཔའི་སྡོམ་པའི་ཆོ་ག
ཡིན་ན་ནི་དེ་ཉིད་ཀྱིས་ཆོག་ལ། མ་ཡིན་ན། ཆོ་ག་རྒྱས་བསྡུས་གང་ཡང་རུང་བས་སྨོན་
པའི་སེམས་བསྐྱེད་ལེན་དུ་བཞུག་གོ །
གཉིས་པ་ནི། སྡོམ་པ་འདི་གང་ཟག་གང་གིས་བླང་སྙམ་ན། སྨོན་པའི་
སེམས་དང་ལྡན་ཞིང་བྱང་སེམས་ཀྱི་ཚུལ་ཁྲིམས་གསུམ་ལས་སློབ་པར་འདོད་པའི་ཁྱིམ་
པའམ་རབ་ཏུ་བྱུང་བའི་སོ་སོ་ཐར་པའི་རིགས་བདུན་གང་རུང་གི་སྡོམ་པ་དང་ལྡན་པ་སྟེ།
སྡོམ་པ་ཉི་ཤུའི་འགྲེལ་པ་སློབ་དཔོན་བྱང་ཆུབ་བཟང་པོས་མཛད་པར། སོ་སོ་ཐར་པ་ཡི་
ནི་བྱང་ཆུབ་སེམས་དཔའི་སྡོམ་པའི་ཡན་ལག་ཏུ་འགྱུར་བ་ཡིན་ཏེ། ཕྱོགས་གཅིག་ཉིད་དུ་
རིག་པར་བྱའོ། །དེའི་ཕྱིར་སོ་སོ་ཐར་པའི་སྡོམ་པ་གཞན་དང་ལྡན་པ་འདིས་བྱང་ཆུབ་
སེམས་དཔའི་སྡོམ་པ་ཡང་དག་པར་ལེན་པའི་སྣོད་དུ་གྱུར་པ་ལ་བསླབ་པའི་ཚིགས་འདི་
ཡང་དག་པར་སྦྱིན་པར་བྱ་ཞེས་གསུངས་ཤིང་། བྱང་སའི་ཚུལ་ཁྲིམས་ལེའུའི་འགྲེལ་པ་
སློབ་དཔོན་ས་མུ་ཏྲ་མེ་གྷས་མཛད་པར། སྡེ་བདུན་པོ་དེ་དག་བྱང་ཆུབ་སེམས་དཔའི་
བསླབ་པ་ནོད་པར་འགྱུར་བའི་གཞི་དང་གནས་སུ་གྱུར་པ་ཡིན་པས་ཞེས་འབྱུང་བས།
ན་པུ་ཏྲས་མཛད་པར་ཡང༌། རིགས་བདུན་ལ་བརྟེན་ནས་རིགས་བདུན་གྱིས་ཕྱེ་བའི་ཕྱིར་
རོ༑ ༑ཞེས་སོ། །འོན་ཏེ་ལྷ་དང་ངན་སོང་སོགས་ལ་བྱང་སེམས་ཀྱི་སྡོམ་པ་མེད་པར་
འགྱུར་རོ་ཞེ་ན། སྐྱོན་མེད་དེ། གཟུགས་ཁམས་དང་ངན་སོང་ལ་ཆོས་ཉིད་ཀྱིས་འཐོབ་
པའི་དང༌། འདོད་ཁམས་ཀྱི་ལྷ་དང་མི་ལ་ཆོས་ཉིད་ཀྱིས་ཐོབ་པ་དང༌། ཕ་རོལ་ལས་ཡང་
དག་པར་ལེན་པ་གཉིས་ཀ་ཡོད་པས་སོ་ཞེས་འཆད་དོ། །
གཉིས་པ་ནི། གང་ཟག་དེ་ལྟ་བུ་ཡུལ་གང་ལས་སྡོམ་པ་འདི་བླང་སྙམ་ན།
བྱང་སར། བྱང་ཆུབ་ཏུ་སྨོན་པ་དང་ལྡན་པ། ཆོས་མཐུན་པ། མཁས་པ། ངག་གི་རྣམ་
པར་རིག་བྱེད་ཀྱི་དོན་འཛིན་པ་དང༌། གོ་བར་ནུས་པ་ལས་བླང་བར་གསུངས་ཤིང་། དེ་
277

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཇ༽
དག་གི་དང་པོ་ནི། སྨོན་སེམས་བསྐྱེད་པའོ། །གཉིས་པ་ནི། འཇིག་རྟེན་པས་སྨོད་པ་མ་
ཡིན་པ་དང་། ངན་པར་མ་གྲགས་པ་དང་། ཚུལ་ཁྲིམས་མ་ཉམས་པ་དང༌། སྔོན་བྱང་
སེམས་ཀྱི་སྡོམ་པ་བླང་པའོ། །གསུམ་པ་ནི། སྡོམ་པ་འབོགས་པའི་ཆོ་ག་ལ་མཁས་པ་སྟེ།
མི་མཁས་པ་ལས་ནོད་ན་ཆོ་ག་ཉམས་པས་སྡོམ་པ་མི་ཐོབ་པའི་ཕྱིར་རོ། །བཞི་པ་ནི།
སྡོམ་པའི་ཆོ་གའི་ཚིག་དོན་བློ་ལ་ཟིན་པའོ། །ལྔ་པ་ནི། ཟིན་པའི་དོན་དེ་རྟོགས་ཤིང་ཤེས་
པའི་མཐུ་དང་ལྡན་པའོ། །དེ་ལྟ་བུ་ལས་གཞན་མཁས་སུ་ཟིན་ཡང་ཚུལ་ཁྲིམས་འདི་ལ་
མི་མོས་ཤིང་མི་འཇུག་ལ་མི་རྟོག་པ་དང་བརྐམ་ཆགས་ཅན་དང་། ཆགས་པས་ཟིལ་གྱིས་
ནོན་པ་དང༌། འདོད་པ་ཆེ་བ་དང༌། ཆོག་མི་ཤེས་པ་དང་། ཚུལ་ཁྲིམས་ཉམས་པ༌དང༌།
བསླབ་པ་ལ་མི་གུས་ཤིང་ལྷོད་པ་དང་། ཁྲོ་བ་དང་འཁོན་དུ་འཛིན་པ་དང༌། མི་བཟོད་
པའི་ཤས་ཆེ་བ་དང་། སྙོམ་ལས་དང་ལེ་ལོ་ཅན་དང༌། །ཉིན་མཚན་དུ་གཉིད་ཀྱིས་བདེ་བ་
དང་། བློ་འབེབས་པའི་བདེ་བ་དང་། ཉལ་བའི་བདེ་བ་ཉམས་སུ་ལེན་པ་ཤས་ཆེ་བ་དང༌།
འདུ་འཛིའི་གཏམ་གྱིས་དུས་འདའ་བ་དང༌། སེམས་རྣམ་པར་གཡེངས་ཏེ་ཐ་ན་བ་འཇོ་
བ་ཙམ་གྱི་བར་དུ་དགེ་བ་ལ་སེམས་རྩེ་གཅིག་ཏུ་འཇོག་མི་ནུས་པ་དང་། ཡིད་རྟུལ་བ་
དང༌། བློ་རྨོངས་པ་དང༌། ཧ་ཅང་སེམས་ཞུམ་པ་དང༌། བྱང་ཆུབ་སེམས་དཔའི་མདོ་སྡེའི་
སྡེ་སྣོད་དང་། དེའི་མ་མོ་ལ་སྐུར་པ་འདེབས་པ་ལས་ནོད་པར་མི་བྱའོ་ཞེས་བྱང་ས་ལས་
སོ༑ ༑
བཞི་པ་ཇི་ལྟར་བླང་བའི་ཆོ་ག་ལ། སྦྱོར་བའི་ཆོ་ག །དངོས་གཞིའི་ཆོ་ག །
མཇུག་གི་ཆོ་ག་གསུམ་གྱི་དང་པོ་ལ། སྡོམ་པ་ནོད་པར་གསོལ་བ་གདབ་པ། ཕན་ཡོན་
བརྗོད་དེ་སྤྲོ་བ་དྲི་བ། ལྟུང་བའི་ལྕི་ཡང་བརྗོད་དེ་ནུས་པ་བརྟག་པ། སྣོད་བརྟག་པའི་ཕྱིར་
བར་ཆད་ཐུན་མོང་བ་དྲི་བ། དད་པ་དང་བའི་སྟོབས་བསྐྱེད་དུ་གཞུག་པ། མཆོད་པ་རྒྱས་
278

བྱང་ཆུབ་སེམས་དཔའི་སྡོམ་པའི་ཆོ་ག
པར་འབུལ་བ། མྱུར་དུ་གནང་བར་གསོལ་བ་གདབ་པ། བར་ཆད་ཐུན་མོང་མ་ཡིན་པ་དྲི་
བ༑ བསམ་པ་ཁྱད་པར་ཅན་བསྐྱེད་པར་གདམས་པ། བསླབ་བྱ་མདོ་ཙམ་བརྗོད་པ་སྟེ་
བཅུའི་དང་པོ་ནི། རྒྱལ་བ་སྲས་བཅས་ཀྱི་ཡོན་ཏན་དྲན་པ། བདག་གིས་སེམས་ཅན་གྱི་
སྡུག་བསྔལ་མཐའ་དག་བསལ་ཞིང་ཐམས་ཅད་མཁྱེན་པའི་གོ་འཕང་ལ་དགོད་པའི་སླད་
དུ་བྱང་ཆུབ་ཆེན་པོ་འཐོབ་པར་བྱ། དེའི་དོན་དུ་རྒྱལ་སྲས་ཀྱི་སྡོམ་པ་བླང་བའི་ཕྱིར་བླ་མ་
ལ་གསོལ་བ་གདབ་སྙམ་དུ་བསམས་ཏེ། སློབ་དཔོན་གྱི་ཞབས་ལ་གུས་པས་གཏུགས་
པའི་ཕྱག་གསུམ་བྱས། ཅི་འབྱོར་བའི་དངོས་པོ་དང་དཀྱིལ་འཁོར་བྱ་བ་སྔོན་དུ་བཏང་སྟེ་
དེ་ཉིད་འདོད་ཡོན་ཐམས་ཅད་ཀྱིས་གང་བར་མོས་པས་ཡོན་དུ་ཕུལ་ལ། སློབ་དཔོན་དེ་
ཁྱིམ་པ་ཡིན་ན་རིགས་ཀྱི་བུ་དང༌། རབ་ཏུ་བྱུང་བ་ལ་རང་ལས་བསླབ་པ་གཞོན་ན་ཚེ་དང་
ལྡན་པ། རྒན་ན་བཙུན་པ་དང༌། སྔར་ནས་སློབ་དཔོན་ཡིན་ན་སློབ་དཔོན་ཞེས་བརྗོད།
སྔོན་དུ་སོང་བས་བདག་ལ་དགོངས་སུ་གསོལ་ཞེས་ཐོག་མར་བརྗོད་ཅིང་འོག་མ་རྣམས་
ལ་ཡང་དེ་བཞིན་དུ་ཤེས་པར་བྱའོ། །དེ་ནས་བདག་རིགས་ཀྱི་བུའམ། བཙུན་པ་ཁྱོད་
ལས་ཞེས་སོགས་སྐབས་དང་སྦྱར་བའི་ཚིག་གི་རྗེས་སུ་བྱང་ཆུབ་སེམས་དཔའི་ཚུལ་
ཁྲིམས་ཀྱི་སྡོམ་པ་ཡང་དག་པར་བླང་བ་ནོད་པར་འཚལ་གྱིས། དེ་ལ་གནོད་པ་མ་མཆིས་
ན་ཐུགས་བརྩེ་བའི་སླད་དུ་ཅུང་ཟད་ཅིག་གསན་ཞིང་སྩལ་བའི་རིགས་སོ། །ཞེས་ལན་
གསུམ་གསོལ་བ་གདབ་བོ། །
གཉིས་པ་ནི། བླ་མས་རིགས་ཀྱི་བུའམ། རིགས་པའི་བུ་མོའམ། ཆོས་ཀྱི་
སྤུན་ཞེས་སོགས་སྐབས་སུ་སྦྱར་བའི་འབོད་ཚིག་སྔོན་དུ་འགྲོ་བས་མིང་འདི་ཞེས་བྱ་བ་
ཁྱོད་ཉོན་ཅིག །ཇི་སྲིད་མངོན་པར་རྫོགས་པར་སངས་མ་རྒྱས་བར་དེ་སྲིད་དུ་བྱང་ཆུབ་
སེམས་དཔའི་ཚུལ་ཁྲིམས་ཀྱི་ཕུང་པོ་དཔག་ཏུ་མེད་པ་འདི་ལ་སློབ་པ་ན་ཕན་ཡོན་རྣམ་
279

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཇ༽
པ་ལྔ་ཐོབ་པར་གྱུར་ཏེ། སངས་རྒྱས་རྣམས་ཀྱིས་དགོངས་པར་འགྱུར་བ་དང༌། མཆོག་ཏུ་
དགའ་བ་ཆེན་པོ་ལ་གནས་བཞིན་དུ་འཆི་བའི་དུས་བྱེད་པར་འགྱུར་བ་དང༌། ལུས་ཞིག་
ནས་ཀྱང་གང་ན་དེ་དང་ཚུལ་ཁྲིམས་མཚུངས་པ་དང་ལྷག་པའི་བྱང་ཆུབ་སེམས་དཔའ་
སྐལ་བ་ལྡན་ཞིང་ཆོས་མཐུན་པ་དགེ་བའི་བཤེས་གཉེན་དུ་གྱུར་པ་གང་ན་གནས་པ་དེར་
སྐྱེ་བར་འགྱུར་བ་དང་། ཚེ་འདི་ལ་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་ཡོངས་སུ་རྫོགས་
པར་བྱེད་པའི་བསོད་ནམས་ཀྱི་ཕུང་པོ་ཚད་མེད་པ་དང་ལྡན་པར་འགྱུར་བ་དང༌། ཚེ་ཕྱི་
མ་ལ་ཡང་རང་འཁྲུངས་ཀྱི་ཚུལ་ཁྲིམས་ཉིད་དེ་ཚུལ་ཁྲིམས་དེའི་བདག་ཉིད་ཐོབ་པར་
འགྱུར་བ་སྟེ། བྱང་ཆུབ་སེམས་དཔའ་གང་གི་སྨོན་ལམ་ཡང་མ་བཏབ་ལ། ཕམ་པའི་
གནས་ལྟ་བུའི་ཆོས་རྣམས་ཀྱི་ཀུན་ནས་དཀྲིས་པ་ཆེན་པོ་ཡང་ཀུན་ཏུ་མ་ཆད་ན་ཚེ་བརྗེས་
སུ་ཟིན་ཀྱང་འོག་དང་སྟེང་དང་ཐད་ཀ་ཐམས་ཅད་དུ་སྐྱེས་པ་ན། བྱང་ཆུབ་སེམས་དཔའ་
བྱང་ཆུབ་སེམས་དཔའི་ཚུལ་ཁྲིམས་ཀྱི་སྡོམ་པ་ཡང་དག་པར་བླངས་པ་སྤོང་བར་མི་
འགྱུར་རོ། །བྱང་ཆུབ་སེམས་དཔའི་ཚེ་བརྗེས་ཏེ་བརྗེད་ན་ཡང་དགེ་བའི་བཤེས་གཉེན
བསྟེན་པ་ལ་བརྟེན་ནས། དྲན་པ་གསོ་བའི་ཕྱིར་ཡང་དང་ཡང་ནོད་པར་བྱེད་པར་ཟད་ཀྱི་
གསར་དུ་ཡང་དག་པར་ལེན་པ་ནི་མ་ཡིན་ནོ། །གཞན་ཡང་ཚེ་འདིར་སེམས་གནས་པ་
དང་དུབ་པ་མེད་པར་སངས་རྒྱས་ཀྱི་ཆོས་ཡོངས་སུ་རྫོགས་པ་དང་། སེམས་ཅན་ཡོངས་
སུ་སྨིན་པར་བྱེད་པ་ལ་སོགས་པ་རྒྱ་ཆེར་བྱང་ས་ལས་གསུངས་ཤིང་། མདོ་གཞན་དང་
གཞན་ལས་ཀྱང་ཕན་ཡོན་རྒྱ་ཆེར་གསུངས་སོ། །ཕན་ཡོན་དེ་ལྟ་བུ་དང་ལྡན་པའི་ཚུལ་
ཁྲིམས་དེ་སློབ་པར་སྤྲོའམ་ཞེས་དྲི་ཞིང་ནོད་པས་ཀྱང་སྤྲོའོ་ཞེས་ལན་གདབ་བོ། །
གསུམ་པ་ནི། ཕན་ཡོན་ཅན་གྱི་སྡོམ་པ་དེ་བླངས་ནས་མི་ཉམས་པར་བསྲུང་
དགོས་ལ་དེ་ལ་མི་མཐུན་ཕྱོགས་ལྟུང་བར་གྱུར་པའི་ཆོས་རྣམས་སྤངས་དགོས་ཤིང་ལྟུང་
280

བྱང་ཆུབ་སེམས་དཔའི་སྡོམ་པའི་ཆོ་ག
རིང་
བ་ལ་ཡང་སྡོམ་པ་གཏོང་བའི་རྒྱུ་དང༌། སྡོམ་པ་མི་གཏོང་ཡང་ཚུལ་ཁྲིམས་རྣམ་པར་དག་
པར་འགྱུར་བའི་གེགས་ཉེས་བྱས་ཀྱི་རིགས་གཉིས་ལས། དང་པོ་སྨོན་པ་བཏང་བ་དང༌།
ཕམ་པ་ལྟ་བུའི་ཆོས་བཞི་ཀུན་དང་སྤྱོད་པ་གཉིས་ལས་དང་པོ་ནི། བྱང་ཆུབ་ཡུན་
པོས་འཐོབ་ལ་གདུལ་བྱ་མཐའ་མེད་པས་སྐྱོ་ཞིང་སྒྱིད་ལུག་ནས་ཉན་རང་དང་མུ་སྟེགས་
ཅན་གྱི་ལྟ་བར་སྨོན་ལམ་བཏབ་སྟེ་བྱང་ཆུབ་ཏུ་སྨོན་པ་བཏང་བའོ། །གཉིས་པ་ལ་བཞི་
སྟེ༑ རྙེད་དང་བཀུར་བསྟིའི་བྱ་བ་ཡིས། །བདག་བསྟོད་གཞན་ལ་སྨོད་པ་དང་། །སྡུག་
བསྔལ་ མགོན་ མེད་ གྱུར་ པ་ ལ། །སེར་སྣས་ ཆོས་ནོར་མི་སྟེར་དང་། །གཞན་གྱིས་
བཤགས་ཀྱང་མི་ཉན་པར། ཁྲོས་ནས་གཞན་ལ་འཚོག་པ་དང་། །ཐེག་པ་ཆེན་པོ་སྤོང་
བྱེད་ཅིང༌། །དམ་ཆོས་འདྲ་སྣང་སྟོན་པའོ། །ཞེས་པ་རྣམས་སོ། །ཉེས་བྱས་ནི་ཚུལ་ཁྲིམས་
གསུམ་གྱི་མི་མཐུན་པའི་ཕྱོགས་སུ་གྱུར་པ་བཞི་བཅུ་ཞེ་ལྔ་དངོས་སུ་གསུངས་ལ། སློབ་
དཔོན་བྱང་ཆུབ་བཟང་པོའི་སྡོམ་པ་ཉི་ཤུ་པའི་འགྲེལ་པར་བཞི་བཅུ་ཞེ་དྲུག་ཏུའང་བསྟན་
ཏེ༑ དེ་དག་ཀྱང་། དཀོན་མཆོག་གསུམ་ལ་གསུམ་མི་མཆོད། །འདོ